《九支池二首》
宋代·李新

际天州县出要荒，始觉承平日月长。
一望宛无戎甲马，四围皆是流封疆。
清笳沓沓翻新曲，寒月低低下乳墙。
说与远人知德意，九重深处是成康。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。